In der Chärnstadt Kornweschte unterscheidet mer zem Deil no wyteri Wohngebiet oder Stadtdeilbezeichnige (Oschtstadt, Weschtstadt), wu d Nämme sich im Lauf vu dr Zyt yyburgeret hän. D Gränze sin aber do zmeischt nit gnau feschtgleit. In dr letschte Johr sin im Oschte vu dr Stadt neji Wohn- un Gwärbbiet  entstande, in dr Hauptsach uf dr ehmolige Standort vu dr Ludendorff- un dr Wilkin-Kasärne, wu bis aafangs 1990er vu amerikanische Druppen brucht wore sin. Im Weschte vu dr Stadt isch s Salamander-Areal entstande uf Deil vu dr Schuefabrik.